Legal Document

Category: 4

Text:
16. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Αιβ/7301 της 4/25 Σεπτ. 1978  (ΦΕΚ Β΄ 831) (Αναδημ. ΦΕΚ Β΄ 1001/14.11.78) Περί απαγορεύσεως διαθέσεως στην κατανάλωση τροφίμων συσκευασμένων με παιχνίδια. Έχοντας υπόψη: 1)Τον Α.Ν. 2520/40 «περί Υγειονομικών Διατάξεων». 2)Το Π.Δ. 344/77 «περί Οργανισμού του Υπουργείου Κοιν. Υπηρεσιών». 3)Την Υγ. Διάταξη αριθ. Α1β/685/22.4.77, περί των όρων υπό τους οποίους επιτρέπεται η συσκευασία μικρών παιχνιδιών και τροφίμων εντός του ιδίου περιέκτου. 4)Την Αγορανομική Διάταξη αριθ. Φι-454/1.1.78, περί απαγορεύσεως διαθέσεως παιδικών τροφών συσκευασμένων με διάφορα παιχνίδια, εκτός εάν ταύτα πληρούν ορισμένους όρους. 5)Την Υγειονομική διάταξη αριθ. Αιβ/1003/10.3.78 «περί τροποποιήσεως και συμπληρώσεως της Υγειονομικής Διατάξεως, αριθ. Αιβ/685/22.4.77, για τους όρους με τους οποίους επιτρέπεται η συσκευασία μικρών παιχνιδιών και τροφίμων στον ίδιο περιέκτη. 6)Την γνωμάτευση του ΑΥΣ αριθ. 348/28.3.78. 7)Το έγγραφο αριθ. ΕΠ 1810/52/30.6.78, του Υπουργείου Εμπορίου. 8)Το από 19.7.78 υπόμνημα βιομηχανιών παραγωγής τυποποιημένων τροφών, αποφασίζουμε: 1.Απαγορεύουμε στο εξής τη διάθεση στην κατανάλωση από τις βιομηχανίες και βιοτεχνίες τροφίμων, κάθε είδους τυποποιημένων τροφών (γαριδάκια, πατατάκια, τσιπς, σοκολατοειδή κ.τ.όμ.) συσκευασμένων με παιχνίδια, ή άλλα άσχετα με τα τρόφιμα αντικείμενα στον ίδιο περιέκτη. Η κυκλοφορία τυχόν αποθεμάτων τέτοιων ειδών στην αγορά επιτρέπεται μέχρι 31.12.1978. Η προθεσμία της παρ. 1 εδάφ. 2ο παρατάθηκε μέχρι 31 Μαρτ. 1979 από την απόφ. ΑΙΒ/10553/ 9-29 Δεκ. 1978 (ΦΕΚ Β΄ 1138). 2.Οι Υγειονομικές διατάξεις Α1β/685/77 και Αιβ/1003/78 καταργούνται. 3.Η εκτέλεση αυτής της Υγειονομικής Διατάξεως, ανατίθεται στα αρμόδια Υγειονομικά και Αστυνομικά όργανα. Σελ. 380,06(β) Τεύχος ΣΤ81-Σελ. 116